b'\n_START_ARTICLE_\nPapilio\n_START_SECTION_\nUtseende\n_START_PARAGRAPH_\nPapilio er store sommerfugler, mange har \xc3\xa9n lang stjert p\xc3\xa5 hver bakvingene. Antennene er noks\xc3\xa5 lange og kraftige, kroppen slank og lite h\xc3\xa5rete. Vingene er store. Mange arter er gule med svarte tegninger, eller m\xc3\xb8rkfargede. En del arter har et noe avvikende utseende fordi de etterligner giftige arter i andre sommerfuglefamilier, s\xc3\xa6rlig monarksommerfugler (Danainae). Svalestjert-artene etterligner ogs\xc3\xa5 hverandre, slike at ikke-giftige arter kan ligne mye p\xc3\xa5 giftige, dette kan vanskeliggj\xc3\xb8re bestemmelsen av artene._NEWLINE_Larvene er nakne og ofte ganske fargerike. De kan skyte ut p\xc3\xb8lselignende vedheng (osmeterier) fra "nakken", disse sprer sterkt luktende stoffer som advarer om at larvene er giftige og/eller usmakelige._NEWLINE_Den st\xc3\xb8rste arten er den afrikanske Papilio antimachus, som er ganske slankvinget, oransje og svart. Vingespennet kan n\xc3\xa5 opp til 23 centimeter. Denne arten ser ut som en kjempstor utgave av de giftige sommerfuglene i gruppen Acraeini, og det er trolig at den etterligner disse til tross for at den er mange ganger s\xc3\xa5 stor som dem. Sommerfuglen er ogs\xc3\xa5 selv meget giftig.\n_START_SECTION_\nLevevis\n_START_PARAGRAPH_\nLarvene kan utvikle seg p\xc3\xa5 mange ulike plantegrupper, men har en viss forkj\xc3\xa6rlighet for planter som inneholder sterke giftstoffer, som larvene utnytter til \xc3\xa5 beskytte seg._NEWLINE_De voksne sommerfuglene bes\xc3\xb8ker gjerne blomster for \xc3\xa5 drikke nektar. Et s\xc3\xa6rtrekk ved mange svalestjerter er at de fortsetter \xc3\xa5 bevege vingene etter at de har sl\xc3\xa5tt seg ned p\xc3\xa5 en blomst, og de blir bare noen f\xc3\xa5 sekunder p\xc3\xa5 hver blomst, slik at man f\xc3\xa5r inntrykk av at disse sommerfuglene alltid har hastverk.\n_START_SECTION_\nUtbredelse\n_START_PARAGRAPH_\nMens de andre svalestjert-slektene stort sett har ganske begrensede utbredelser, finnes slekten Papilio over hele Jorda unntatt de kaldeste omr\xc3\xa5dene. I Norge er svalestjerten funnet like nord til Finnmark, men det er usikkert om den har hatt faste bestander s\xc3\xa5 langt nord. Det er mulig at den tilsynelatende vide utbredelsen skyldes at slekten Papilio ikke er noen naturlig gruppe, men en samling av svalestjerter som ikke passer inn i andre slekter.\n_START_SECTION_\nNavnet\n_START_PARAGRAPH_\nDet latinske navnet Papilio, betyr sommerfugl og var det navn Linn\xc3\xa9 satte som slektsnavn p\xc3\xa5 alle dagsommerfuglene. Senere er betydningen vesentlig snevret inn.'